Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-kosice/obvodny-urad-kosice/ou-ke-oszp1-2015-024238.html
Timestamp: 2019-02-18 17:29:45+00:00

Document:
OU-KE-OSZP1-2015/024238 - Ministerstvo životného prostredia Slovenskej republiky
Menu > Oblasti > Ochrana prírody a krajiny > Informácie o začatých správnych konaniach > Kraj Košice > Okresný úrad Košice > OU-KE-OSZP1-2015/024238
OU-KE-OSZP1-2015/024238
V súlade s § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon“) oznamujeme začatie nasledovného správneho konania:
Žiadosť o vydanie rozhodnutia: Žiadateľ plánuje usporiadať preteky v orientačnom behu „Pohár Slovenského krasu“ v termíne 25.08.- 3.09.2015. Prvé dve etapy podujatia sa plánujú organizovať pri obci Rudná, tretia a štvrtá etapa na Silickej planine v okolí chaty Rakaťa. Dňa 26.08.2015 je naplánovaný tréning pretekárov na Soroške.
Žiadateľ: Obec Rudná
Predmet žiadosti: Ide o povolenie výnimky podľa § 14 ods. 1 písm. e) zákona na organizovanie verejného športového podujatia, podľa § 14 ods. 1 písm. c) zákona na pohyb mimo vyznačeného turistického chodníka alebo náučného chodníka za hranicami zastavaného územia obce, podľa § 14 ods. 1 písm. f) zákona na použitie zariadenia spôsobujúceho hlukové efekty mimo uzavretých stavieb, podľa § 14 ods. 1 písm. a) v znení § 13 ods. 1 písm. a) zákona na vjazd a státie s motorovým vozidlom na pozemky za hranicami zastavaného územia obce mimo diaľnice, cesty a miestnej komunikácie, parkoviska a o udelenie súhlasu podľa § 14 ods. 2 písm. a) v znení § 13 ods. 2 písm. l) zákona na umiestnenie krátkodobého predajného stánku za hranicami zastavaného územia obce na území NP Slovenský kras s 3. stupňom ochrany.
Žiadosť doručená dňa: 08.06.2015
V súlade s § 82 ods. 3 zákona o OPaK žiadame do 7 dní od zverejnenia tohto oznámenia potvrdiť písomnou alebo elektronickou formou (lucia.rothova@minv.sk) záujem byť účastníkom v uvedenom správnom konaní.

References: § 82
 § 14
 § 14
 § 14
 § 14
 § 13
 § 14
 § 13
 § 82